**EKO-podnik verejnoprospešných služieb**

**Halašova 20, 832 90 Bratislava**

v zmysle ust. § 281 a nasl. zákona č. 513/1991 Zb. Obchodný zákonník v znení neskorších predpisov a v súlade s ust. § 9a zákona č. 138/1991 Zb. o majetku obcí v znení neskorších predpisov a

ust. § 7 Zásad hospodárenia a nakladanie s majetkom mestskej časti Bratislava – Nové Mesto a s majetkom zvereným jej do správy hlavným mestom SR Bratislava v platnom znení

**v y h l a s u j e**

**OBCHODNÚ VEREJNÚ SÚŤAŽ**

**na predloženie najvhodnejšieho návrhu na uzatvorenie  nájomnej zmluvy na prenájom nebytového priestoru o výmere 526,80 m2 v objekte Mestskej tržnice, na ulici Šancová 112 v Bratislave** (ďalej len „**OVS**“).

**Súťažné podmienky OVS sú sprístupnené a je možné ich obdržať nasledovne:**

na adrese Miestny úrad mestskej časti Bratislava – Nové Mesto,

Junácka č. 1, 832 91 Bratislava,

4.poschodie, č.dverí. 414

EKO-podnik verejnoprospešných služieb, príspevková organizácia mestskej časti Bratislava – Nové Mesto,

Halašova 20, 832 90 Bratislava

sekretariát riaditeľa, č. dv. 16

na webovom sídle mestskej časti Bratislava – Nové Mesto: [www.banm.sk](http://www.banm.sk)

EKO-podniku verejnoprospešných služieb: [www.ekovps.sk](http://www.ekovps.sk)

na úradnej tabuli Miestny úrad mestskej časti Bratislava – Nové Mesto,

Junácka č. 1, 832 91 Bratislava

**SÚŤAŽNÉ PODMIENKY OVS**

**1. Vyhlasovateľ** (ďalej aj „vyhlasovateľ“ alebo „prenajímateľ“)

Názov: EKO-podnik verejnoprospešných služieb

so sídlom: Halašova 20, 832 90 Bratislava

zastúpený: Mgr. Vladimír Mikuš, riaditeľ organizácie  
IČO: 00491870

IČ DPH: SK2020887022  
zapísaný: OÚ BA, číslo živn. reg.: 110-235965

Prenajímateľ je príspevkovou organizáciou zriadenou postupom podľa zákona č. 377/1990 Zb. o hlavnom meste Slovenskej republiky Bratislave v platnom znení, v spojení s uznesením č. 2/1990 z 2. zasadnutia Miestneho zastupiteľstva Mestskej časti Bratislava - Nové mesto, konaného dňa 20.12.1990, ktorý vykonáva správu majetku Mestskej časti Bratislava - Nové Mesto, Junácka 1, Bratislava alebo majetku, ktorý bol mestskej časti zverený.

**kontaktná osoba: Igor Ondrušek, vedúci strediska Tržnica**

**tel. kontakt: 0903/205233**

**e-mail:** [**ondrusek@ekovps.sk**](mailto:ondrusek@ekovps.sk)

**2. Predmet obchodnej verejnej súťaže / predmet nájmu**

Predmetom obchodnej verejnej súťaže je predloženie najvhodnejšieho návrhu na uzatvorenie nájomnej zmluvy na prenájom nebytového priestoru o výmere 526,80 m2 v objekte Mestskej tržnice na ulici Šancová 112 v Bratislave, postavená na parc. reg. „C“ č. 10403/1 o výmere 4775 m2, druh pozemku Zastavané plochy a nádvoria, zapísaná na LV č. 1226 pre k. ú. Nové Mesto, obec Bratislava - m. č. Nové Mesto, okres Bratislava III vo výlučnom vlastníctve Hlavného mesta SR Bratislava, Primaciálne nám. 1, Bratislava, zverený do správy mestskej časti Bratislava – Nové Mesto a následne zverený do správy EKO-podniku verejnoprospešných služieb (ďalej aj „predmet nájmu“)

**3. Účel nájmu**

Účelom nájmu je prevádzkovanie predajne alebo poskytovanie služieb na predmete nájmu s výnimkou prevádzky spojenej s prevádzkovaním hazardných hier, predajom erotických pomôcok, poskytovaním masérskych služieb, a pod.. O vhodnosti navrhovaného predmetu nájmu je oprávnený rozhodnúť vyhlasovateľ bez potreby zdôvodnenia. Ponuky využitia predmetu nájmu, ktoré sa budú javiť vyhlasovateľovi ako nevhodné, je tento oprávnený odmietnuť.

**4.    Nájomné**

Minimálna výška požadovaného nájomného je stanovená vo výške:

**9,00 EUR / m² / mesiac bez DPH (a viac, a to podľa najvyššieho predloženého návrhu zo strany navrhovateľov)**

Výška nájomného je stanovená bez ceny energií a dodávok služieb spojených s užívaním predmetu nájmu.

**Navrhovateľ je povinný uviesť v súťažnom návrhu ním ponúkanú výšku nájomného za 1 m² predmetu nájmu, ktorá nesmie byť nižšia ako minimálna výška nájomného ustanovená v tomto bode súťažných podmienok OVS.**

**5.    Doba nájmu**

Nájomná zmluva bude uzatvorená na dobu určitú, a to na 5 (päť) rokov odo dňa účinnosti nájomnej zmluvy. (Po schválení miestnym zastupiteľstvom MČ Bratislava – Nové Mesto, môže byť doba nájmu upravená.)

**6.    Typ zmluvy**

Zmluva o nájme uzatvorená v súlade s ustanoveniami zákona č. 116/1990 Zb. o nájme a podnájme nebytových priestorov v znení neskorších predpisov a v súlade s ust. § 663 a nasl. zákona č. 40/1964 Zb. Občiansky zákonník v znení neskorších predpisov.

**7.    Podmienky nájmu**

**(ostatný obsah návrhu na uzavretie nájomnej zmluvy)**

**Návrh zmluvy o nájme vypracuje a predloží vyhlasovateľ OVS.**

**Ustanovenia návrhu zmluvy o nájme nebytových priestorov sú záväzné a nemenné s tým, že v návrhu budú úmyselne vynechané určité údaje, ktoré budú do konečnej verzie zmluvy doplnené podľa víťaznej ponuky.**

Návrh na uzavretie zmluvy o nájme v zmysle zákona č. 116/1990 Zb. o nájme a podnájme nebytových priestorov v znení neskorších predpisov bude spracovaný v slovenskom jazyku a bude obsahovať minimálne náležitosti, a to najmä :

1. Identifikačné údaje vyhlasovateľa, názov a sídlo organizácie, meno a priezvisko štatutárneho orgánu, IČO, IČ DPH, označenie bankového spojenia, číslo účtu vo forme IBAN, e-mail kontaktnej osoby;
2. Identifikačné údaje navrhovateľa:
   1. ak ide o právnickú osobu: obchodné meno, meno a priezvisko štatutárneho orgánu, sídlo, IČO, IČ DPH, zápis v príslušnom registri (oddiel a vložka), označenie bankového spojenia, číslo účtu vo forme IBAN, z ktorého bude poukázané nájomné, telefónny kontakt a e-mail;
   2. ak ide o fyzickú osobu - podnikateľa: meno a priezvisko, adresu miesta podnikania, IČO, IČ DPH, zápis v príslušnom registri (číslo živnostenského oprávnenia), označenie bankového spojenia, číslo účtu vo forme IBAN, z ktorého bude poukázané nájomné, telefónny kontakt a e-mail;
3. Identifikáciu predmetu nájmu;
4. Účel predmetu nájmu;
5. Dobu nájmu;
6. Navrhovanú výšku nájomného za predmet nájmu;
7. Spôsob a lehoty platenia nájomného ustanovené nasledovne:
   1. mesačné nájomné bude hradené bezhotovostným prevodom na účet vyhlasovateľa/ prenajímateľa;
   2. mesačné nájomné je splatné vždy najneskôr k poslednému dňu príslušného mesiaca aj bez vystavenia faktúry/vyúčtovania prenajímateľom;
   3. v nájomnom nie sú zahrnuté úhrady za energie a dodávky služieb spojené s užívaním predmetu nájmu, ktoré budú hradené zálohovo a vo výške a lehotách podľa faktúry/vyúčtovania vystavenej prenajímateľom;
8. Práva a povinnosti zmluvných strán, najmä:
   1. poistenie predmetu nájmu na vlastné náklady nájomcu;
   2. údržba predmetu nájmu a jeho úpravy;
   3. prevzatie a vrátenie predmetu nájmu;
9. Skončenie nájmu
10. Záverečné ustanovenia

**8.    Termín obhliadky**

Obhliadka predmetu nájmu sa uskutoční v termíne od 05.05.2021 do 20.05.2021.

Záujemcovia sa môžu zúčastniť na obhliadke predmetu nájmu na základe vopred telefonicky/mailom dojednaných termínov, a to výlučne s kontaktnou osobou vyhlasovateľa uvedenou v bode 1 týchto súťažných podmienok OVS.

**9. Podmienky účasti v OVS**

Navrhovateľ je povinný súťažný návrh predložiť vo forme vyplneného súťažného formuláru podľa prílohy č. 1 tejto OVS v slovenskom jazyku a uviesť nasledovné údaje, a to:

1. **Identifikačné údaje navrhovateľa:**
   1. **ak ide o právnickú osobu: obchodné meno, meno a priezvisko štatutárneho orgánu, sídlo, IČO, IČ DPH, zápis v príslušnom registri (oddiel a vložka), označenie bankového spojenia, číslo účtu vo forme IBAN, z ktorého bude poukázané nájomné, telefónny kontakt a e-mail;**
   2. **ak ide o fyzickú osobu - podnikateľa: meno a priezvisko, adresu miesta podnikania, IČO, IČ DPH, zápis v príslušnom registri (číslo živnostenského oprávnenia), označenie bankového spojenia, číslo účtu vo forme IBAN, z ktorého bude poukázané nájomné, telefónny kontakt a e-mail;**
2. **Identifikáciu predmetu nájmu;**
3. **Účel predmetu nájmu;**
4. **Navrhovanú výšku nájomného za predmet nájmu.**

Vyhlasovateľ súťaže si vyhradzuje právo odmietnuť predložené návrhy v prípade, ak nebudú splnené podmienky ustanovené podľa bodu 4 a bodu 9 týchto súťažných podmienok alebo ak posúdi zvolený účel predmetu nájmu ako nevhodný.

OVS sa môžu zúčastniť záujemcovia – fyzické osoby – živnostníci a právnické osoby (ďalej aj „navrhovatelia“), ktorí predložia pri podaní súťažného návrhu nasledovné podklady:

1. **aktuálny výpis z príslušného registra**, v ktorom sú zaregistrovaní;
2. **čestné prehlásenie o neexistujúcich záväzkoch** voči vyhlasovateľovi, mestskej časti Bratislava – Nové Mesto, hlavnému mestu SR Bratislava, sociálnej poisťovni, zdravotným poisťovniam a daňovému úradu v mieste sídla, resp. mieste podnikania navrhovateľa;
3. **čestné prehlásenie o finančnej spoľahlivosti a platobnej schopnosti**;
4. **čestné prehlásenie o tom, že voči navrhovateľovi nie je vedené konkurzné, resp. reštrukturalizačné konanie a tento nie je v úpadku či v kríze;**
5. **návrh súťažného formuláru v súlade s podmienkami tejto OVS.**

**Navrhovateľ je povinný pred podaním súťažného návrhu zložiť finančnú zábezpeku zo svojho účtu vo výške 1000,00 EUR prevodom na číslo účtu vyhlasovateľa súťaže číslo účtu (IBAN):**

**SK04 5600 0000 0018 0570 7008, BIC-SWIFT: KOMASK2, variabilný symbol: 03/2021. O tomto prevode predloží spolu so súťažným návrhom doklad o úhrade z banky. Zložením finančnej zábezpeky sa rozumie deň jej pripísania na účet vyhlasovateľa súťaže.**

**Navrhovatelia sú povinní pred podaním súťažného návrhu zaplatiť paušálnu náhradu výdavkov vyhlasovateľovi vo výške 50,- EUR, a to v hotovosti, v pokladni vyhlasovateľa súťaže, VS 03/2021 Kópiu potvrdenia o zaplatení paušálnej náhrady výdavkov sú navrhovatelia povinní priložiť k súťažnému návrhu do zalepenej obálky. Táto náhrada sa navrhovateľom nevracia.**

Vybratému navrhovateľovi OVS bude výška zábezpeky započítaná do nájomného, resp. na povinnosť zložiť kauciu. V prípade, že po ukončení OVS vybratý navrhovateľ akýmkoľvek spôsobom zmarí uzavretie zmluvy, zábezpeka prepadá v prospech vyhlasovateľa.

Neúspešným navrhovateľom bude zábezpeka vrátená najneskôr do 15 (pätnástich) dní odo dňa ukončenia OVS. V prípade zrušenia OVS a v prípade odmietnutia súťažného návrhu bude zábezpeka vrátená navrhovateľom OVS najneskôr do 15 (pätnástich) dní odo dňa vyhlásenia OVS za zrušenú, alebo odo dňa odmietnutia súťažného návrhu.

**V súlade s ust. § 284 Obchodného zákonníka bude do OVS zahrnutý len ten návrh, ktorého obsah zodpovedá uverejneným súťažným podmienkam tejto OVS, zloží finančnú zábezpeku a zaplatí paušálnu náhradu výdavkov podľa tohto bodu OVS a ktorý bude spĺňať všetky podmienky účasti v tejto OVS.**

**10. Spôsob podávania návrhov a lehota na podávanie súťažných návrhov**

Návrh vypracovaný v slovenskom jazyku podľa prílohy č. 1 týchto súťažných podmienok spolu s prílohami (podmienky účasti v OVS) je potrebné doručiť poštovým podnikom alebo podať osobne na adrese sídla vyhlasovateľa OVS

**EKO - podnik verejnoprospešných služieb, Halašova 20, 832 90 Bratislava**

**v termíne do 27.05.2021 do 14:00 hod..**

v zalepenej obálke s uvedením názvu (mena a priezviska) a poštovej adresy účastníka/navrhovateľa súťaže s výrazným označením:

**„OBCHODNÁ VEREJNÁ SÚŤAŽ - nájom nebytového priestoru Tržnica – NEOTVÁRAŤ!“**

V prípade doručovania návrhu poštou sa za deň doručenia návrhu považuje deň doručenia poštovej zásielky vyhlasovateľovi. Rozhodujúci je dátum a čas prijatia návrhu uvedený na prezenčnej pečiatke vyhlasovateľa OVS.

Návrhy podané po vyššie uvedenom termíne a čase nebudú zaradené do OVS. Rovnako ani návrhy, ktorých obsah nezodpovedá súťažným podmienkam tejto OVS nebudú zaradené do OVS. Takéto návrhy vyhlasovateľ OVS odmietne/ vylúči.

Predložený návrh nie je možné odvolať po uplynutí lehoty určenej na predkladanie súťažných návrhov. Predložený návrh nie je možné meniť a dopĺňať, ani ho upravovať po uplynutí lehoty určenej na predkladanie súťažných návrhov. Každý navrhovateľ môže podať iba jeden návrh. Návrh podaný neskôr tým istým navrhovateľom ruší jeho predchádzajúce podané návrhy.

Vyhlasovateľ nenahrádza navrhovateľom náklady, ktoré im vznikli v súvislosti s účasťou na tejto VS.

**11. Vyhlásenie výsledkov OVS, lehota na uzatvorenie zmluvy o nájme nebytových priestorov**

Obálky so súťažnými návrhmi sa budú otvárať a súťažné návrhy sa budú vyhodnocovať dňa 31.5.2021. Otváranie obálok je neverejné.

Vyhlasovateľ posúdi doručené súťažné návrhy z hľadiska dodržania podmienok účasti v OVS, ako aj z hľadiska kritérií hodnotenia súťažných návrhov a odporučí návrh navrhovateľa, resp. poradie úspešnosti návrhov navrhovateľov, ktorí splnili podmienky účasti v OVS, prípadne neodporučí nikoho, v prípade, ak žiaden z navrhovateľov nesplní podmienky účasti v   OVS alebo vyhlasovateľ nebude považovať navrhovaný účel využitia predmetu nájmu za vhodný.

Konečné výsledky OVS, v prípade, ak vyhlasovateľ neodporučí žiadneho z navrhovateľov alebo ak žiaden z navrhovateľov nesplní podmienky účasti v OVS budú zverejnené najneskôr do 15 dní odo dňa vyhodnocovania súťažných návrhov na webovom sídle vyhlasovateľa a webovom sídle mestskej časti Bratislava – Nové Mesto a na úradnej tabuli mestskej časti Bratislava – Nové Mesto. Zároveň, najneskôr v lehote podľa predchádzajúcej vety tohto odseku, vyhlasovateľ písomne upovedomí všetkých neúspešných navrhovateľov, ktorí nesplnili podmienky účasti v tejto OVS.

V prípade, ak vyhlasovateľ odporučí návrh navrhovateľa, resp. poradie úspešnosti návrhov navrhovateľov, ktorí splnili podmienky účasti v OVS, výber najvhodnejšieho návrhu sa bude posudzovať v súlade s bodom 12 týchto súťažných podmienok – kritériá pre posudzovanie súťažných návrhov.

Navrhovateľ, ktorého návrh bude vyhlasovateľom tejto OVS vybraný ako najvhodnejší, bude o tejto skutočnosti písomne upovedomený najneskôr v lehote 15 dní odo dňa vyhodnocovania súťažných návrhov. V rovnakej lehote budú zverejnené výsledky OVS aj na webovom sídle vyhlasovateľa a webovom sídle mestskej časti Bratislava – Nové Mesto a na úradnej tabuli mestskej časti Bratislava – Nové Mesto. Ostatní navrhovatelia, ktorých návrhy neboli v tejto OVS úspešné, budú o tejto skutočnosti písomne upovedomení v rovnakej lehote.

S navrhovateľom, ktorého návrh bol v tejto OVS úspešný, bude v lehote najneskôr do 15 dní odo dňa zverejnenia výsledkov súťaže uzatvorená zmluva o nájme nebytových priestorov.

V prípade, ak v uvedenej lehote navrhovateľ, ktorého návrh bol v OVS úspešný, neuzavrie s vyhlasovateľom zmluvu o nájme nebytových priestorov z akýchkoľvek dôvodov spočívajúcich na strane navrhovateľa, vyhlasovateľ zverejní túto informáciu na webovom sídle vyhlasovateľa a webovom sídle mestskej časti Bratislava – Nové Mesto a na úradnej tabuli mestskej časti Bratislava – Nové Mesto.

**12. Kritéria hodnotenia súťažných návrhov**

Kritériá pre vyhodnotenie predložených súťažných návrhov sú nasledovné:

1. výška ponúknutého ročného nájomného za predmet nájmu – váha kritéria 70 bodov;
2. účel nájmu – váha kritéria 30 bodov.

**13. Výhrada zmeny podmienok OVS, výhrada zrušenia OVS a ďalšie**

Vyhlasovateľ súťaže si vyhradzuje právo kedykoľvek, t. j. až do uzatvorenia zmluvy o nájme nebytových priestorov, meniť podmienky tejto OVS, ako aj zrušiť túto OVS. O zrušení OVS, resp. o zmene jej podmienok, budú všetci navrhovatelia, ktorí už podali návrhy, písomne upovedomení.

V prípade zmeny podmienok OVS alebo zrušenia OVS budú tieto skutočnosti uverejnené spôsobom akým boli podmienky OVS vyhlásené.

Vyhlasovateľ súťaže si v súlade s ust. § 278 ods. 2 Obchodného zákonníka vyhradzuje právo odmietnuť všetky predložené návrhy. O odmietnutí predložených návrhov vyhlasovateľ písomne upovedomí navrhovateľov v lehote najneskôr do 15 dní odo dňa vyhodnocovanie súťažných návrhov.

Vyhlasovateľ si vyhradzuje právo uzatvoriť zmluvu o nájme nebytových priestorov výlučne len s víťazom tejto OVS a v súlade s podmienkami tejto OVS..

**14. Sumár základných termínov OVS**

1. Termín obhliadky od 05. – 20.05.2021
2. Termín prevzatia súťažných podmienok a podkladov od vyhlásenia súťaže do 27.05.2021.
3. Termín predkladania súťažných návrhov od vyhlásenia súťaže do 27.05.2021.
4. Termín otvárania obálok a vyhodnotenia súťažných návrhov 31.05.2021.
5. Výsledky vyhodnotenia súťaže budú zverejnené v termíne do 15 dní od vyhodnotenia.

**Príloha č. 1 – Vzor súťažného formuláru**

**Príloha č. 2 – Návrh nájomnej zmluvy**

V Bratislave dňa 20.4.2021

Mgr. Vladimír Mikuš

riaditeľ organizácie